Anagramm
En Anagramm, (aus dem Griicheschen anagraphein = "ëmschreiwen") ass eng rhetoresch Figur bei där e Wuert oder e Saz duerch eng Ëmstellung (Permutatioun) vu senge Buschtawen sou verschlësselt gëtt, datt sech doraus en neie Sënn ergëtt.

Beispiller

Am Franséischen 
 merci → crime
 patricien → anticiper
 Révolution française → Un véto corse la finira

Am Däitschen 
 Altenheim → Teilnahme

Am Lëtzebuergeschen 
 Stad Lëtzebuerg → Buergadel sëtzt

Nimm 
 Dem däitsche Schrëftsteller säi Pseudonym Carl Amery ass en Anagramm vu sengem Familljennumm Mayer.
 Der franséischer Schrëftstellerin Marguerite de Crayencour hire Pseudonym Marguerite Yourcenar (dësen Anagramm ass bësse forcéiert).
 François Rabelais => Alcofribas Nasier.
 Arouet de Voltaire <= François-Marie Arouet, deem seng Famill vun Airvault hierkoum. Eng méi bekannt Erklärung: Anagramm vun AROVET L. I. (= Arouet l. j., fir Arouet le jeune).
 Paul Verlaine => "pauvre Lélian".

Kuckt och 
 Palindrom
 Ananym

Sproochwëssenschaft